
       REPUBLIKA HRVATSKA
TRGOVAČKI SUD U VARAŽDINU	                    
     Varaždin, Cehovska ulica 1A


	Poslovni broj: St-233/2026-25



Z A P I S N I K
od 27. listopada 2026. 

sastavljen kod Trgovačkog suda u Varaždinu
u prethodnom postupku nad dužnikom 
VODOVODNE INSTALACIJE MIHALIĆ d.o.o., Nova Ves Petrijanečka, 
Ulica Hinka Krizmana 3, OIB:27625839162
radi očitovanja o prijedlogu za otvaranje stečajnog postupka
i radi rasprave o pretpostavkama za otvaranje stečajnog postupka


Nazočni od strane suda: 
Sudac: Denis Krnjak  
Zapisničar: Nevenka Vuković 

	Stečajni sudac otvara raspravu u 8:30 sati i utvrđuje da su od pozvanih osoba pristupili:
	
· za predlagatelja RH: zastupnik po zakonu Tomo Božić, zamjenik ŽDO
· za Financijsku agenciju: nitko, dostava poziva uredna
· za dužnika:  punomoćnik Fran Ježić, odvjetnik iz Varaždina i direktorica Mirjana Mihalić 
· utvrđuje se da je putem videokonferencijskog sustava Jitsi pristupio privremeni stečajni upravitelj Predrag Filajdić

	Utvrđuje se da na današnje ročište nije pristupio uredno pozvani predstavnik Financijske agencije.

Sud donosi 
z a k lj u č a k

Ročište će se održati bez prisutnosti nepristupjele osobe.

	Stečajni sudac objavljuje da je predmet današnjeg ročišta rasprava radi očitovanja o prijedlogu za otvaranje stečajnog postupka i rasprava o pretpostavkama za otvaranje stečajnog postupka nad dužnikom VODOVODNE INSTALACIJE MIHALIĆ d.o.o., Nova Ves Petrijanečka, Ulica Hinka Krizmana 3, OIB:27625839162.

	Predstavnik predlagatelja RH izjavljuje da vjerovnik RH ostaje kod prijedloga za otvaranje stečaja.

Utvrđuje se da je privremeni stečajni upravitelj u spis dostavio izvješće o uvjetima za otvaranje stečajnog postupka nad dužnikom te i podatke o imovini i obvezama dužnika koje je objavljeno na e-Oglasnoj ploči.
	Privremeni stečajni upravitelj izjavljuje da u cijelosti ostaje kod dostavljenog izvješća te i kod istaknutih zaključaka. U bitnome ističe da ostaje kod prijedloga da sud postupi u skladu sa čl. 132. Stečajnog zakona. Dodaje da predlaže sudu da se dužnika pozove na dostavljanje prokaznog popisa imovine. 

	Utvrđuje se da je uvidom u web-portal FINA-e, e-Blokada utvrđeno da u Očevidniku neizvršenih osnova za plaćanje na dan 27. listopada 2026. dužnikove obveze po svim neizvršenim osnovama za plaćanje s kamatom iznose 36.619,92 eura.

	Punomoćnik dužnika izjavljuje da je u međuvremenu došao do podatka dobivenog od strane vlasnika dužnika Petra Mihalića da vezano za novčanu tražbinu prema pravnoj osobi u Njemačkoj da je ista teško naplativa, da je dužnik višekratno dopisima pokušao naplatiti predmetnu tražbinu, ali se u istome nije uspjelo, te da dodatno ima saznanja da treća osoba više ne postoji odnosno da je prodana, a podatke o pravnim sljednicima nema. 
	
Vrši se uvid u svu dokumentaciju koja se nalazi u spisu.

		
	Nakon toga, sud donosi

z a k lj u č a k
	
	Odluka slijedi pisanim putem.




	Ovaj zapisnik objavit će se na e-Oglasnoj ploči suda.


	Utvrđuje se da će privremeni stečajni upravitelj zapisnik potpisati elektronskim putem digitalnim potpisom.

					Dovršeno u 8:40 sati

